*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2015.gada \_.novembrī

**.§**

**Noteikumu projekts „Darbības programmas „Izaugsme un nodarbinātība” 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi”**

1. Pieņemt iesniegto noteikumu projektu.

2. Valsts kancelejai sagatavot noteikumu projektu parakstīšanai.

3. Centrālajai finanšu un līgumu aģentūrai un Daugavpils, Jēkabpils, Jelgavas, Jūrmalas, Liepājas, Rīgas, Rēzeknes, Valmieras un Ventspils pilsētas pašvaldībām uzaicinājumus iesniegt projektu iesniegumus darbības programmas „Izaugsme un nodarbinātība” 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi” projektu iesniegumu atlasē nosūtīt tikai pēc informācijas no Vides aizsardzības un reģionālās attīstības ministrijas saņemšanas par to, ka no Eiropas Komisijas saņemts apstiprinājums par darbības programmas „Izaugsme un nodarbinātība” 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” ietvaros plānoto pasākumu atbilstību valsts atbalsta nosacījumiem.

4. Vides aizsardzības un reģionālās attīstības ministrijai nodrošināt, ka līdz protokollēmuma 2.punktā minētajam noteikumu projektā paredzētais valsts budžeta virssaistību finansējums tiek noteikts atbilstoši Ministru kabineta rīkojumā „Par integrēto teritoriālo investīciju specifisko atbalsta mērķu finansējuma kopējo apjomu katram nacionālās nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” noteiktajam.

5. Vides aizsardzības un reģionālās attīstības ministrijai sadarbībā ar Finanšu ministriju saskaņot ar Eiropas Komisiju darbības programmas „Izaugsme un nodarbinātība” 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” un 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” Ministru kabineta noteikumus, tai skaitā iespēju sniegt atbalstu projekta ietvaros izveidotās infrastruktūras attīstībai nepieciešamo kustamu iekārtu un aprīkojuma iegādei un uzstādīšanai, kā arī nepieciešamības gadījumā Vides aizsardzības un reģionālās attīstības ministrijai sagatavot un iesniegt noteiktā kārtībā Ministru kabinetā noteikumu projektu par grozījumiem šajos Ministru kabineta noteikumos.

6. Vides aizsardzības un reģionālās attīstības ministrijai sadarbībā ar Finanšu ministriju sagatavot un iesniegt līdz 2015.gada 30.novembrim Eiropas Komisijai jautājumu par to, vai, sniedzot atbalstu Komisijas regulas 2014.gada 17.jūnija (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr.L 187) 56.panta ietvaros, ir pieļaujams atbalsts infrastruktūras attīstībai nepieciešamo kustamu iekārtu un aprīkojuma iegādei un uzstādīšanai.

Ministru prezidente L. Straujuma

Valsts kancelejas direktors M.Krieviņš

Iesniedzējs:

Vides aizsardzības un reģionālās

attīstības ministrs K.Gerhards

Vīza: Valsts sekretārs G.Puķītis

04.11.2015. 11:32

404

E.Nimane

66016776, evita.nimane@varam.gov.lv